兩度撲出閘口睇馬 航哥有冷品可爆
2024年04月12日 14:00
東網電視
更多新聞短片
「旅遊高球」出跑道,航哥在現場打點。
神童蔡明紹現時頭馬成績只有15W,儘管成績比起以往未如理想,不過踏入4月份之後,搏殺手風又好似順番啲,有「最多歡笑」及「本領非凡」1熱1冷兩件,希望佢好開續好,趁季尾階段追落後喇。
周日賽事神童蔡有8匹坐騎參戰,要留意葉楚航馬房在下半場撐到佢行,第9場「旅遊高球」,第10場「競駿光輝」及第11場「光明傳承」全交由佢主轡,雖則牌面是下風冷門馬,但觀乎今早幕後一連串的出擊動靜,吼實隨時有驚喜。
7時正,神童蔡首先騎「光明傳承」出大圈慢跳兩段作砥礪,接住再試「旅遊高球」,航哥在烽火台守候良久,更不厭其煩地兩度走出隧道口檢視一輪後,再向鞍上人畀指示,戰意極度濃厚,而騎者也小心翼翼落足心機仄試,希望同葉廐可以擦出火花。